ફોજદાર જયદેવ લાઠીથી બદલી થતા જૂનાગઢ જીલ્લાના જૂના સોરઠ પ્રાંત ખાતે જવા છૂટો થયો રાબેતા મુજબનો વિદાય સમારંભ થયો પોલીસ સ્ટેશનના કર્મચારીઓ તથા આમંત્રીતોના પ્રવચનો થયા ‘જીવન ચલને કા નામ ચલતે રહો સુબહ ઔર શામ’ તથા ‘સાધુ ચલતા ભલા’ વિગેરે ભાષણો થયા અને ચા પાણી નાસ્તા કરી છૂટા પડયા જયદેવ જૂનાગઢ આવ્યો અને હાજર થતા જાણવા મળ્યું કે અહી આ જીલ્લામાં તો રાજકીય રાષ્ટ્રવાદી ગોડફાધર હોય તોજ નિમણુંક મળે તેમ છે.